open-index/open-wikipedia-markdown huggingface dataset:
Astrit Ajdarevic

**Astrit Ajdarevic** (født 17. april 1990) er en svensk-albansk fotballspiller som fra februar 2021 spiller for Akropolis IF.

## Klubbfotball
### Liverpool
Ajdarevic gjennomførte to prøvespill på akademiet til Liverpool sist i desember 2006, før han til slutt ble hentet inn til klubben for om lag 9 millioner kroner avhengig av diverse kriterier.

Spilleren fikk sin debut for juniorlaget i deres seier i *FA Youth Cup* mot Reading i januar 2007. Ajdarevic har blitt sammenlignet med den tidligere Liverpool-spilleren Patrik Berger, delvis pga. hans spillestil men hovedsakelig på grunn av at han likner av utseende. Men også fordi han er god til å holde på ballen og er en meget god dribler som både kan skyte og legge gode pasninger. I sin debutsesong for juniorlaget vant han Fa Youth Cup.

#### Leicester
Den 26. mars 2009 ble det klart at Ajdarevic skulle spille for Leicester ut sesongen 2008-2009. Han slo dermed følge med Jack Hobbs, som også var på utlån til «The Foxes».
Den 27. april ble det kjent at han, i likhet med Hobbs, drev forhandlinger om en permanent overgang til klubben.

### Örebro
Kontrakten til Ajdarevic gikk ut etter 2009-sesongen og ble ikke fornyet. Ajdarevic signerte 4. juli for Örebro SK og gjennomførte en solid høstsesong som gjorde at blant andre den italienske klubben Cesena fattet interesse. Ajdarevic kan benytte seg av en klausul i kontrakten som sier at han kan bryte avtalen med Örebro før sesongslutt, og det ryktes at nettopp dette vil skje grunnet den relativt lave lønnen. Opprinnelig er kontraktslengden på 3,5 år.

## Referanser


## Eksterne lenker
* 
* Profil på Liverpoolfc.tv
* Svenska Fotbollförbundet
Anna Sethne

**Anna Cathrine Sethne** (født 25. september 1872 i Drammen, død 26. april 1961 i Oslo) var en norsk lærer og rektor ved Sagene skole. Minneplakett er satt opp på Eugeniesgate 22A på St. Hanshaugen der hun bodde.

## Bakgrunn
Da Sethne var tre år, ble foreldrene skilt, og faren dro tilbake til Sverige. Sethne gjorde det godt på skolen, og Christoffer Knudsen sørget for at hun fikk fortsette skolegangen sin. I 1891 tok hun «lærerinneprøven av høyere grad» i Kristiania med svært gode eksamensresultater. I 1911 dro hun på en to måneder lang studiereise til Sverige, Danmark, Tyskland og Østerrike. Her ble hun overbevist om viktigheten av arbeidsskoleprinsippet *learning by doing* heller enn kateterskoleprinsippet.

## Karriere
Sethne drev reformpedagogiske eksperimenter inspirert av John Dewey og Charlotte Bühler. Hun anses for å være den som bragte reformpedagogikken til Norge ved stiftelsen av Norsk seksjon for ny oppdragelse i 1928 – en norsk forgrening av NEF (*New education fellowship*). Hun mente enhver skolereform skulle bygge på vitenskapelige forskningsresultater fra blant annet psykologien, og ble etter hvert en frontfigur for byskolene. 

Sethne var inspirert av Maria Montessori, og introduserte heimstadlære som et sentralt fag i norsk skole i samsvar med pedagogiske ideer fra den italienske Montessoriskolen. Stilskriving og tegning ble vektlagt, knyttet opp mot en friere tilnærming til fagstoffet i storskolen. Leseundervisningen ved Sagene skole førte til opprettelsen av det første folkeskolebiblioteket i landet med lesestue for elevene.

Fra 1919 til 1936 var hun leder av Norges Lærerinneforbund.

I 1932 ble Sethne utnevnt til ridder av 1. klasse av St. Olavs Orden «for fremragende innsats for den norske folkeskoles utvikling». Hun mottok St. Hallvard-medaljen i 1956. 

Pilestredet 42 ved Oslomet – storbyuniversitetet er navngitt «Anna Sethnes hus».

Anna Sethne er gravlagt på Vår Frelsers gravlund.

## Referanser


## Se også
* Norsk utdanningshistorie

## Eksterne lenker
* Artikkel i Store norske leksikon
Nicolai Ulfsten

**Nicolai Ulfsten** (Nielsen)  (født 1854 i Bergen, død 1885 i Kristiania) var en norsk maler. Han studerte i Karlsruhe i perioden 1875 til 1877 der han fikk undervisning av Hans Gude. Han vuderte  Ulfsten som en av sine mest talentfulle elever noensinne. Gude fikk overbevist Nicolai om at han måtte skifte etternavn fra Nielsen til Ulfsten. Rett etter studiene reiste Ulfsten til Lister for å male. Bildene han malte der gjorde han kjent som landskapsmaler.
Året etter i 1878 reiste han til Jæren for første gang. Dette resulterte i en rekke malerier, fra ganske store malerier til mindre skisser. Typiske motiv for Ulfsten var stranden med opptrukne båter og fiskere, fiskere i arbeid, og innlandsmotiver. 

I forhold til sine sine samtidige norske kunstnere solgte han godt. Og da han døde i 1885 av tuberkulose bare 31 år gammel ble han vurdert som en av de mest betydelige av de norske landskapsmalere.

Christian Krohg skrev blant annet i sin nekrolog i Verdens Gang i 1885: *«Fra Jæderen» stod der altid paa Ulfstens Billeder. Han har denne fattige, fordringsløse Del af vort Fedreland for den norske Kunst, han har ryddet den og dyrket den med en stor Kunstners Kjærlighed. * 

En gate på Hegdehaugen i Oslo er oppkalt etter Ulfsten.

I tilknytning til hundreårstiden for hans død, arrangerte Stavanger Faste Galleri en større minneutstilling (6. mai til 2. juni).

## Referanser


## Litteratur
* Hild Sørby; *Nicolai Ulfsten* 	(1997) ISBN 978-82-7631-040-5

## Eksterne lenker
* Bergen kunstmuseum om Nicolai Ulfsten
Herder

**Herder** er et etternavn som kan vise til:

* Andreas Herder (* 1964) – tysk skuespiller
* August von Herder (1776–1838) – tysk geolog og mineralog
* Bartholomä Herder (1774–1839) – tysk forlegger og forlagshusstifter
* Benjamin Herder (1818–1888) – tysk forlegger
* Emil Ernst Gottfried von Herder (1783–1855) – embetsmann fra Bayern
* Ferdinand Gottfried von Herder (1820–1896) – botaniker fra St. Petersburg
* Gerhard Herder (* 1928) – tysk diplomat, ambassadør i DDR
* Gottfried von Herder (1858–1912) – tysk godseieraristokrat og politiker, MdR
* Hans Ludwig Herder (* 1956) – tysk forfatter
* Hermann Herder (1864–1937) (1864–1937) – tysk forlegger
* Hermann Herder (1926–2011) (1926–2011) – tysk forlegger
* Johann Gottfried (von) Herder (1744–1803) – tysk dikter og filosof
* Karl Emil Adelbert von Herder (1779–1857) – godseier i Bayern
* (Maria) Caroline (Karoline) Herder – født Flachsland (1750–1809) – kona til Johann Gottfried Herder
* Theophil Herder-Dorneich (1898–1987) – tysk forlegger
* Uwe Herder (1942–1998) – tysk politiker (SPD)
* Wilhelm von Herder (1824–1907) – tysk godseieraristokrat og politiker, MdL (Sachsen)
* Wolfgang von Herder (1810–1853) – tysk geolog, godseieraristokrat og politiker, MdL (Sachsen)
St. Louis Blues (andre betydninger)

**St. Louis Blues** kan bety:

I **musikk**:
* St. Louis Blues (sang), en bluesmelodi og sang av W. C. Handy
* St. Louis-blues, en type blues-musikk

I **sport**:

* St. Louis Blues (ishockeylag), et ishockeylag i NHL fra St. Louis, Missouri
* St. Louis Blues (Australsk fotball), et foballag i St. Louis, Missouri, som spiller Australsk fotball

I **film**
* St. Louis Blues (film 1958), en amerikansk film fra 1958
Alfred Kinsey

**Alfred Charles Kinsey** (1894–1956) var en amerikansk biolog og sexolog,samt professor i entomologi og zoologi. Han grunnla *Institute for Sex Research* (i dag Kinsey Institute for Research in Sex, Gender and Reproduction) ved Indiana University.

Kinsey publiserte de kjente Kinsey-rapportene (*Sexual Behavior in the Human Male* og *Sexual Behavior in the Human Female*) i henholdsvis 1948 og 1953.

Etter 25 års forskning publiserte James H. Jones, professor i historie ved universitetet i Colorado, i 1997 biografien *Kinsey: A Public/Private Life*. Denne biografien dannet grunnlaget for filmen *[[Kinsey]]* (2004), der Kinsey ble spilt av Liam Neeson.

Kinsey ble portrettert på framsiden av  *[[Time Magazine]]* den 24. august 1953. Han ble vist ved siden av *blomster og bier*, en populær eufemisme for seksualitet.

## Bibliografi

* *New Species and Synonymy of American [[Cynipidae]]*, in Bulletin of the American Museum of Natural History (1920)
* *Life Histories of American Cynipidae*, in Bulletin of the American Museum of Natural History (1920)
* *Phylogeny of Cynipid Genera and Biological Characteristics*, in Bulletin of the American Museum of Natural History (1920)
* *An Introduction to Biology* (1926)
* *The Gall Wasp Genus Cynips: A Study in the Origin of Species* (1930)
* *New Introduction to Biology* (1933, revised 1938)
* *The Origin of Higher Categories in Cynips* (1935)
* *Edible Wild Plants of Eastern North America* (1943)
* *[[Kinsey Reports|Sexual Behavior in the Human Male]]* (1948, reprinted 1998)
* *[[Kinsey Reports|Sexual Behavior in the Human Female]]* (1953, reprinted 1998)

## Se også
* Kinsey-skalaen

## Referanser


## Eksterne lenker

* Intervju med James H. Jones
* Hjemmeside Kinsey Institute
* American Experience – Kinsey
* 
*
Franz Jonas

**Franz Josef  Jonas** (født 4. oktober 1899 i Wien, død 24. april 1974 i Wien) var en østerriksk sosialdemokratisk politiker og fra 1965 til 1974 Østerrikes forbundspresident.

Jonas var utdannet typograf. På 1930-tallet var han aktiv i den sosialdemokratiske bevegelsen i Østerrike, noe som i 1935 førte til at han, sammen med mange andre, bl.a. senere forbundskansler Bruno Kreisky ble fengslet. I den såkalte sosialistprosessen i 1936 ble han imidlertid frikjent for anklagen om høyforræderi etter å ha sittet fengslet i 14 måneder.

Etter andre verdenskrig gikk han inn i kommunepolitikken, og i perioden 1951 &ndash; 1965 var han borgermester i Wien, fra 1953 til 1965 også medlem av Nasjonalrådet (det østerrikske parlamentets annetkammer).

I 1965 ble han valgt til forbundspresident, og ble sittende inntil han døde i 1974.

## Referanser
Fylkesvei 7396

**Fylkesvei 7396** går på Lovund i Lurøy kommune. Hovedstrekningen er 586 meter lang.

Frem til 2019 hadde veien betegnelsen fylkesvei 406 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Båtsmann

En **båtsmann** er en erfaren matros som leder det daglige arbeidet om bord på et skip. Hen rapporterer til overstyrmann, og er under oppsyn av denne. Mens det i seilskutetiden og senere ikke var formelle krav for å kunne seile båtsmann så er stillingen idag dekket av kravene i den internasjonale STCW-konvensjonen.

I motsetning til andre av dekksbesetningen (matroser, lettmatroser, jungmenn og dekksgutter) går båtsmannen ikke vakter når skipet er i fart, såkalte sjøvakter. Båtsmannen er såkalt dagmann og organiserer da de av den øvrige dekksbesetningen som er disponible for arbeid under seilasen.

## Se også
* Mannskap
* Skipsbesetning
Guinness (andre betydninger)

**Guiness** eller **Guinness** kan vise til flere ting:

* Ølmerket Guinness
* Bryggeriet St. James's Gate Brewery, det opprinnelige bryggeriet for ølet Guinness
* Guinness rekordbok
* Den britiske skuespilleren Alec Guinness
Lon Nol

**Lon Nol** (født 13. november 1913 i Kampong Leav i provinsen Prey Veng, død 17. november 1985 i Fullerton i  California, USA) var politisjef, guvernør, general, forsvarsminister og statsminister i Kambodsja fra 1966 til 1967 og igjen i 1969.

18. mars 1970 ledet han et kupp som avsatte kong Sihanouk mens han var på besøk i Sovjetunionen. Deretter forsøkte Lon Nol, støttet av USA, å bekjempe vietnamesiske styrker og Viet Cong, som opererte i Kambodsja. Det oppstod borgerkrig mellom lojale Nol-tilhengere og «The National United Front of Cambodia», en koalisjon som bestod av Sihanouk-lojale styrker og Røde Khmer, samt andre grupperinger.

Til tross for amerikansk støtte, både økonomisk og militært, lytes det ikke Lon Nol å slå Røde Khmer, og han måtte flykte til eksil på Hawaii 1. april 1975.

## Referanser
Tor M1

**Tor M1**, kjent i NATO som **SA-15 Gauntlet** og i det russiske militæret som **9K330**, er et russisk mobilt luftvernssystem.  Det er beregnet på lav til middels lav høyde, som betyr 10 til  meter,  og kort rekkevidde. Chassiet for kjøretøyene er det samme som for 2S1 Gvosdika.

Missilet 9M330 veier 167 kg og har et 15 kg stridshode.

## Eksterne lenker
* SA-15 GAUNTLET / 9K331 Tor – Global Security (engelsk)
* TOR M-1 Update (engelsk)
*
Fylkesvei 7542

**Fylkesvei 7542** går mellom Øksneshamn og Rinøya (Rinøyvåg) i Lødingen kommune. Veien er 29,3&nbsp;km lang.

Frem til 2019 hadde veien betegnelsen fylkesvei 691 (Nordland).

## Kommuner og knutepunkter

*Endepunkt Øksneshamn

* Mordarosen

*Endepunkt Rinøya (Rinøyvåg)

## Referanser




## Eksterne lenker
* Vegvesenets vegkart 
*
Det bulgarske postvesen

**Det bulgarske postvesenet** (Български пощи, *Balgarski poshti*) er den nasjonale posttjenesten i Bulgaria. Selskapet ble grunnlagt etter Bulgaria fikk sin selvstendighet fra Det ottomanske rike. Før den tid hadde russerne tatt hånd om alle post- og telegraftjenester. Bulgaria ble offisielt medlem av den universelle postunionen 1. juli 1879.

I 2005 opererte selskapet med 3 008 postkontor og en total lengde av 80 060 km med postrutet. Det bulgarske postvesenet er privatisert siden 31. mars 1997.

## Eksterne lenker
*
Fylkesvei 7446

**Fylkesvei 7446** går mellom Nordarnøya og Horsdal i Gildeskål kommune. Veiens lengde er 4,7&nbsp;km (utenom fergestrekningen).

Frem til 2019 hadde veien betegnelsen fylkesvei 476 (Nordland).

## Kommuner og knutepunkter

## Referanser


## Eksterne lenker
* Vegvesenets vegkart 
* 
* Regionale hurtigbåter (Nordland fylkeskommune) 
* Hurtigbåter – Midtre Nordland (Nordland fylkeskommune)
Enhetsskole

**Enhetsskole** er et skolesystem der det gis lik utdanning på ungdomstrinnet til alle elever, uavhengig av akademiske ferdigheter og bosted. Norge var et av de første land som innførte et slikt system, da det ble formelt etablert ved skoleloven av 1936. Det er et organisk sammenhengende skolesystem hvor all videregående undervisning grener seg ut fra en felles grunnskole. Som pedagogisk tanke forutsetter den at alle elever, uansett forutsetninger, integreres i samme skolesystem.

Ideen ble først tatt opp av den tsjekkiske pedagogen Comenius midt på 1600-tallet. Hans begrunnelse var at «alle mennesker er skapt i Guds bilde», og at alle burde føres frem til det livet mennesker er skapt til å leve: «reproduksjonene» burde svare til «originalen».

Etter andre verdenskrig har systemet blitt videreført i Norge, og det har uavhengig av utviklingen i Norge blitt innført av flere andre land, som Storbritannia, Sverige, Finland og Irland. Enhetsskoler ble innført i Storbritannia i 1960- og 1970-årene. De kom først i England og Wales, men har siden spredt seg også til Skottland. Ved begynnelsen av det 21. århundre ble omkring 90% av elevene utdannet ved enhetsskoler.

Den enhetsskoletanken som har vært drivkraft bak skoleutviklingen på 1900-tallet både i Europa og i USA har et annet preg. En hovedsak har vært ønsket om at alle skal ha samme sjanse til å gjøre seg gjeldende i samfunnet. En av de norske enhetsskolepionerene, Hartvig Nissen, la i tiden rundt 1850 frem sine ideer om hvordan skolen burde organiseres. «Nissen så det som 'en Sikkerhetsventil for Samfundet' at begavet ungdom fra lavere samfunnslag fikk stige opp gjennom skolesystemet og få den utdannelse de hadde evne til.»

## Referanser


## Eksterne lenker
*
Fylkesvei 7240

**Fylkesvei 7240** går mellom Gladstad og Vegstein kai i Vega kommune. Veiens lengde er 3,3&nbsp;km.

Frem til 2019 hadde veien betegnelsen fylkesvei 87 (Nordland).

## Kommuner og knutepunkter

*Endepunkt Vegstein kai

## Referanser




## Eksterne lenker
* Vegvesenets vegkart 
*
Fylkesvei 7236

**Fylkesvei 7236** går mellom Brandsvika og Gladstad i Vega kommune. Veien er 6,7&nbsp;km lang.

Før 1. januar 2010 hadde veien betegnelsen fylkesvei 81.

Frem til 2019 hadde veien betegnelsen fylkesvei 83 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Sam Hardy

**Sam Hardy** (født 26. august 1883, død 24. oktober 1966) var en engelsk fotballspiller som spilte målvakt.

## Liv og spillerkarriere
Han ble født i Newbold i Chesterfield i Derbyshire i England, og startet sin karriere i Chesterfield FC da de spilte en kamp mot Liverpool FC som endte i et 6&ndash;1-tap. Til tross for resultatet så Liverpool-manager Tom Watson at Hardy hindret Liverpool fra en rekordseier. I mai 1905 gikk han til Liverpool for £500. Dette var ny overgangsrekord for klubben på dette tidspunktet.

I slutten av sin første sesong i klubben hadde laget vunnet 1. divisjon, og sesongen etter ble de slått med bare fire poeng av Preston North End. I denne sesongen spilte Hardy 30 ligakamper og 5 cupkamper.

Den 14. oktober 1907 fikk han sin debut for s landslag, da de slo  1&ndash;0 på Goodison Park.

Han etablerte seg, og ble en av datidens beste målvakter. I 1912 ble han solgt for £1500 til Aston Villa, etter å ha spilt 239 kamper mellom stengene for de røde.

Han var med på Aston Villas to seire i FA-cupen i 1913 og 1920. 

Som med mange andre spillere ble karrieren hans påvirket av første verdenskrig. I 1921, etter 183 kamper for Aston Villa, gikk han til Nottingham Forest for £1000. Han var med å hjelpe klubben vinne 2. divisjon i løpet av sin første sesong i 1922. Han spilte 102 kamper for Forest før han la opp som spiller på sin 40-årsdag.

I slutten av karrieren hadde han vært målvakt for England i over 14 år, og fikk imponerende 21 landskamper. Om han hadde spilt tilsvarende lenge i dagens fotball hadde han fått over 100 kamper for landslaget. 

Han drev etter fotballkarrieren puber og bilijardhaller i Chesterfield-området frem til sin død som 83-åring, 24. oktober 1966.

Han er av mange blitt sett på som tidenes målvakt og han var bl.a. på BBCs liste over fotballegender, og ble rangert som nr. 94 på Liverpools 100 Players Who Shook The Kop.

## Karrieredetaljer

 Kun ligakamper.

## Se også
* Statistikk om Liverpool FC hvor Hardy er representert.

## Eksterne lenker
* Profil på chesterfield-fc.premiumtv.co.uk
* Profil på Liverpoolfc.tv
* Profil på Lfchistory.net
Veienmarka ungdomsskole

**Veienmarka ungdomsskole** ligger på Veien i tidligere Norderhov, nå Ringerike kommune, like vest for Hønefoss og i nær tilknytning til Buskerud fylkes tusenårssted ved Hringariki Kulturminnepark. Skolen har ca. 300 elever og dekker 8.–10. klasse. Skolen har også en velkomstklasse. Skolebygningen ble oppført i perioden 1983–1984 og er på ca. 3&nbsp;300 m². I tilknytning til skolen er det idrettsplass, håndballbane, basketbane, sandvolleybane, parkering, skog og veier som til sammen utgjør ca. 50 dekar.

Skolen ligger i et kulturlandskap som er rikt på fornminner. Den første faste bosettingen i området går trolig tilbake til tidsrommet mellom 2&nbsp;000 og 3&nbsp;000 år før Kristi fødsel. Det bodde således folk her i både steinalder og bronsealder. Rett over veien for skolen ligger et av Norges største gravfelt, Veien-feltet, som i dag er kjent som Veien Kulturminnepark.

Ungdomsskolen har siden 1992 samarbeidet med Oldsaksamlingen ved Universitetet i Oslo og fylkesarkeologen i Buskerud om de arkeologiske utgravningene på feltet. To uker hvert år har 32–36 elever deltatt. Skolen er den eneste som har hatt et slikt unikt samarbeid med Oldsaksamlingen.

## Se også
* Haugsbygd ungdomsskole 
* Hov ungdomsskole
* Hringariki Kulturminnepark
* Veien gamle skole

## Eksterne lenker
* Skoleprosjekt. «Veienmarka ungdomsskole». Riksantikvaren, 19. november 1997
* «Veien kulturminnepark på Ringerike». Riksantikvaren, 1. juli 2000
Frederik Wilhelm Bugge

**Frederik Wilhelm Klumpp Bugge** (født 20. mai 1838 i Trondheim, død 7. april 1896 i Kristiania) var biskop, professor i teologi og stortingsrepresentant. 

## Liv og virke
### Bakgrunn
Frederik Wilhelm Bugge var sønnesønn av biskop Peder Olivarius Bugge og sønn av pedagog og ordfører i Trondheim Frederik Moltke Bugge. Han var gift med Edvardine Magdalene Margrethe Daae, datter av sogneprest og ordfører Jens Kobro Daae i Haram. Deres sønn, født i Haram på Sunnmøre, var Fredrik Moltke Bugge, jurist og ordfører i Oslo.

Bugge ble teologisk kandidat i 1862 og var universitetsstipendiat fra 1863 til 1866.

### Prest
Han ble i 1866 sokneprest i Holmestrand. Fra 1870 til 1894 var han professor i teologi ved Universitetet i Oslo, hvor nytestamentlig eksegese var hans fag. Hans omfattende forfattervirksomhet faller også overveiende innenfor dette området. Hans hovedverk er en rekke oversettelser av Det nye testamente. De var skrevet med tanke på en større leserkrets og hadde en sammenhengende fremstilling av skriftenes innhold og tankegang med historisk-kritiske innledninger og kommentarer. Alle fikk en betydelig utbredelse i flere opplag og ble også oversatt til andre språk. Han laget også en rekke forarbeider og utkast til en ny norsk oversettelse av Det nye testamentets bøker. 

Fra 1876 til 1877 var han redaktør av *[[Luthersk Kirketidende]]* sammen med J. C. Heuch. De ble betraktet som for høykirkelige og måtte slutte i dette vervet, men fra 1877 til 1890 var han redaktør av *[[Luthersk Ugeskrift]]*. I den sammenheng deltok han mye i den kirkelige diskusjon og hevdet i den en til alle sider polemiserende konservatisme. 
### Biskop
Fra januar 1894 til sin død var han biskop i Kristiania bispedømme. I 1894 ble han hedret med æresdoktorgrad i teologi ved København Universitet.

### Politiker
Bugge var fra 1881 til 1886 medlem av Kristianisa bystyre. Fra 1883 til 1885 var han også en av representant for Kristiania, Hønefoss og Kongsvinger på Stortinget for Høyre.

## Bibliografi
* *Apostlen Paulus’ Breve* (2 bind, 1879-81)
* *Apostlenes Gjerninger*   (1884)
* *Apostlene   Peter’s   og   Judas’ Breve* (1889)
* *Lukas-Evangeliet* (1891) 
* *Johannes-Evangeliet* (1893)

## Referanser


## Eksterne lenker
* 
* 
Artikkelen bygger på 
* Artikkel i Salomonsens konversasjonsleksikon 2. utgave 1915-1930
* Artikkel i Nordisk familjebok
Robert Blouet

**Robert Blouet** eller **Bloett** (død 10. januar 1123 i Woodstock i Lincolnshire) var rikskansler i England fra 1092 til 1093. Han er muligens identisk med den Robert Blouet som var med Vilhelm Erobreren i slaget ved Hastings.

I 1094 ble han dessuten utnevnt til biskop av Lincoln.

## Episkopalgenealogi
Hans episkopalgenealogi er:

* Erkebiskop Robert av Jumièges (?-1070)
* Biskop William the Norman (?-1075) *bispeviet 1051
* Erkebiskop Lanfranc (1005-1089) *1070
* Erkebiskop Thomas av Bayeux (?-1100) *1070
* Erkebiskop *[[Anselm av Canterbury]]* (1033-1109) *1093
* Biskop *Robert Bloett* (?-1123) *1094

## Referanser
Fylkesvei 7384

**Fylkesvei 7384** går mellom Nesna og Valvika i Nesna kommune. Veien (unntatt fergestrekningen) er 21,9&nbsp;km lang inkl. arm til Forsland.

Frem til 2019 hadde veien betegnelsen fylkesvei 384 (Nordland).

## Kommuner og knutepunkter

## Referanser

## Eksterne lenker
* Vegvesenets vegkart 
*
Æresdoktorgrad

En **æresdoktorgrad** er en doktorgrad som tildeles av et universitet uten at den som tildeles graden på forhånd har forsvart en avhandling i en disputas. Æresdoktorgrader har ofte de samme benevnelser og forkortelser som alminnelige doktorgrader, men tilføyes *honoris causa*, forkortet h.c. Slike doktorgrader gis oftest til svært fremtredende, gjerne utenlandske, akademikere. Ved mange universiteter er det også vanlig å utnevne andre fremtredende personer, for eksempel politikere, til æresdoktorer. Æresdoktorgrader kan gis som anerkjennelse av et livsverk av stor betydning, selv om det ikke dreier seg om et doktorgradsarbeid; for eksempel ble Henrik Ibsen utnevnt til æresdoktor (ved Uppsala universitet) og ble ofte omtalt med doktortittelen.

I Danmark ble ordningen med æresdoktorgrader i sin nåværende form etablert med en forordning av 9. januar 1824. Før den tid kunne kongen utnevne doktorer, *doctores bullati*, men det skjedde sist i 1736.

I Norge fikk Det Kongelige Frederiks Universitet (Universitetet i Oslo) rett til å utnevne æresdoktorer med universitetsfundasen av 1824. Men ettersom universitetet ikke fant noen praktisk anvendelse av denne retten, ble den inndratt i 1845. I forbindelse med universitetets 50-årsjubileum i 1861 oppstod et ønske ved universitetet om å utnevne æresdoktorer, og universitetet søkte flere ganger forgjeves om å få tilbake retten. Først i 1902, under hundreårsmarkeringen av Niels Henrik Abels fødsel, fikk universitetet en midlertidig rett til å utdele graden *doctor matemathicae honoris causa* til 29 fremstående utenlandske vitenskapsmenn innen matematikk, fysikk og astronomi. I 1905 fikk universitetet en permanent rett til å utdele æresdoktorgrader til utlendinger. Først med en lovendring i 1955 ble det mulig å utnevne nordmenn til æresdoktorer «for fremragende personlig innsats i vitenskapens tjeneste eller til fremme av norsk vitenskap».

## Se også

* Liste over æresdoktorer ved Universitetet i Tromsø
* Liste over æresdoktorer ved Universitetet i Bergen
* Liste over æresdoktorer ved Norges teknisk-naturvitenskapelige universitet

## Litteratur
* F.E. Hundrup: *Biografiske Efterretninger over dem, der ved Kjøbenhavns Universitet have erholdt de højeste akademiske Værdigheder*, 1-3. København 1854-59 (æresdoktorgrader 1824-1835)
** Danish Theses for the Doctorate and Commemorative Publications of the University of Copenhagen 1836-1926*,  København & London 1929 (æresdoktorgrader 1836-1926)

## Eksterne lenker
* 
*  Universitetet i Oslo: Æresdoktorer ved UiO
Fylkesvei 7428

**Fylkesvei 7428** går mellom Ørnes og Støttvær i Meløy kommune. Veien er 2,2&nbsp;km lang utenom fergestrekningen.

Frem til 2019 hadde veien betegnelsen fylkesvei 461 (Nordland).

## Kommuner og knutepunkter

* ferge fra Ørnes
* til Støtt fergekai

## Referanser


## Eksterne lenker
* Vegvesenets vegkart 
* 
* Regionale hurtigbåter (Nordland fylkeskommune) 
* Hurtigbåter – Midtre Nordland (Nordland fylkeskommune)
Tibullus

**Albius Tibullus** (født omkring 54 f.Kr., død 19 f.Kr.) var en romersk poet og forfatter av elegier.

Lite er kjent om hans liv.  Tibullo var imidlertid populær i antikken, spesielt blant lesere med «klassisk»/«arkaisk smak», da han var den av elegi-poetene som hadde den mest arkaiske stilen. Quintilian opphøyde ham som en av de fremste poetene innenfor sin sjanger. Hans stil kan karakteriseres som flytende og raffinert. 

Tibullus *praenomen* er ikke kjent, heller ikke er hans fødselssted,  og hans hedenske navn har man spurt seg om. Biografien *Liv* forteller at han sannsynligvis var en romersk ridder, og at han hadde arvet en anselig eiendom. Men, som Vergil, Horats og Propertius, synes han å ha mistet det meste av den i 41 f.Kr. under Marcus Antonius og Octavians beslagleggelser.

## Tibullus' Poesi

Tibullus' samlede verker er kjent under navnet *Corpus Tibullianum*, samlet i tre bøker (som senere ble «utvidet» til fire under renessansen, da den tredje boken ble delt inn i to deler). I dag har man imidlertid trukket deler av dette verket i tvil; kun de to første bøkene regnes nå som autentiske. Det hersker usikkerhet angåande resten av bøkene, selv om noen av disse diktene også sannsynligvis kan tilskrives ham. 

Den første boken domineres av kvinnen *Delia*, men vi finner også dikt viet en ung mann, *Marato*. I bok 2 dukker en ny kvinneskikkelse opp, *Nemesi* (Et navn som kan tolkes som «Delias nemesis/erkefiende», i betydningen «hun som har jaget Delia fra poetens hjerte». Andre personer knyttet til poetens liv blir også nevnt mellom disse «hovedpersonene». 

Tibullus er kjent for å beskrive rustikke temaer; livet på landet, naturen – selv om det urbane motivet også dukker opp i diktene hans. Som elegi-forfatter skrev Tibullus «klagesanger», ofte med romantiske under- eller overtoner. Et tema som går igjen i diktene hans (og hos flere andre elegi-poeter) synes å være behovet for å konstruere et tilfluktssted langt unna den virkelige verdens strev og plager. Hos Tibullus er dette tilfluktstedet å finne i «livet på landet», en enkel og ren verden av naturlig idyll.
På grunn av dette er *fred* (eller *søken etter fred*) ansett som et hovedmotiv i Tibullus' diktning. Noen har gått så langt som å beskrive diktene hans som antimilitaristiske, noe som er spesielt med tanke på at dette var under Romerrikets ekspansjonstid, hvor krigføring sto på dagsordenen. På den annen side er det svært forståelig at man nettopp i denne konteksten følte behov for fred – noe Tibullus altså gir uttrykk for. 

Tibullus er sannsynligvis påvirket av Vergil i sin fremstilling av det enkle livet i kontakt med naturen.

## Referanser


## Kilder
*
Eksil

**Eksil**, **landsforvisning** eller **landflyktighet** vil si at en lever utenfor hjemlandet sitt. Begrepet blir ofte brukt om dem som er tvunget til å forlate hjemlandet sitt, enten fordi de er dømt til det som straff for en forbrytelse eller fordi at det ikke er trygt der. Årsakene til at det er farlig å bli værende kan være fra førfølgelse, krig, sultkatastrofer eller andre farlige omstendigheter.

Om vedkommende hadde begått en forbrytelse, så hendte det at vedkommende kunne velge mellom å flykte fra hjemlandet og bli erklært fredløs eller å bli henrettet.

*Eksil* kan òg brukes i løsere betydning om folk som mer frivillig har bosatt seg utenlands, men holder på den nasjonale identiteten sin, for eksempel «eksilnordmenn» eller «eksilfinner». Dersom store deler av ei folkegruppe drar i eksil, blir det kalt en diaspora.

## Se også
* :Kategori:Personer i eksil
* Diaspora
* Utvisning
* Eksklusjon
* Persona non grata (persona ingrata), uønsket person
* Fredløshet, å fratas samfunnets rettsbeskyttelse

## Kilder
* , besøkt 15. april 2016
Arnold Vosloo

**Arnold Vosloo** (født 16. juni 1962 i Pretoria) er en sørafrikansk skuespiller. 

Vosloo er mest kjent for sine roller som Mumien i The Mummy og The Mummy Returns. Han har også spilt terroristen Habib Marwan i den populære spenningsserien 24. I Edward Zwicks film Blood Diamond spiller han rollen som oberst Coetzee sammen med store navn som Leonardo DiCaprio og Jennifer Connelly.

## Filmografi
* Levende begravd (1990) som Ken Wade
* 1492 - Erobringen av Paradis (1992) som Hernando de Guevara
* Hard Target (1993) som Pik van Cleef
* Agent Cody Banks (2003) som Arnold Vosloo
* G.I. Joe: The Rise of the Cobra (2009) som Zartan
* G.I. Joe: Retaliation (2013) som Zartan

## Referanser


## Eksterne lenker
* 
*
Kalevi Sorsa

**Kalevi Sorsa** (født 21. desember 1930 i Keuru, død 16. januar 2004 i Helsingfors) var en finsk politiker.

Han var Finlands statsminister i ulike omganger i perioden 1972 til 1987, under fire regjeringer. Sorsa var leder for Finlands sosialdemokratiske parti i årene 1975&ndash;1987. Før det var han partisekretær i seks år.

## Referanser


## Eksterne lenker
* 
*
Christian de Duve

**Christian René de Duve** (født 2. oktober 1917 i England, død 4. mai 2013 i Grez-Doiceau) var en belgisk biolog og cytolog som oppdaget celleorganellene lysosom og peroxisom. Videre forsket han på insulin og glukagon, og ble i 1974 tildelt Nobelprisen i medisin for dette. I 1990 ble jonkheer de Duve tildelt den personlige tittelen vicomte. Hans motto var *Per vivum ad verum*.

## Bibliografi
* *A Guided Tour of the Living Cell* (1984) ISBN 0-7167-5002-3
* *Blueprint For a Cell: The Nature and Origin of Life* (1991) ISBN 0-89278-410-5
* *Vital Dust: Life As a Cosmic Imperative * (1996) ISBN 0-465-09045-1 
* *Life Evolving: Molecules, Mind, and Meaning* (2002) ISBN 0-19-515605-6
* *Singularities: Landmarks on the Pathways of Life* (2005) ISBN 978-0-521-84195-5

## Referanser


## Eksterne lenker
James Taylor (album)

***James Taylor*** er debutalbumet til James Taylor, utgitt i 1968.

## Sporliste
#«Don't Talk Now»
#«Something's Wrong»
#«Knocking 'Round the Zoo»
#«Sunshine Sunshine»
#«Taking It On»
#«Something in the Way She Moves»
#«Carolina in My Mind»
#«Carolina in My Mind (Original)»
#«Brighten Your Night with My Day»
#«Night Owl»
#«Rainy Day Man»
#«Circle Round the Sun»
#«The Blues Is Just a Bad Dream»

## Eksterne lenker
*
Fylkesvei 7394

**Fylkesvei 7394** går mellom Trøa i Lurøy på Nesøya og Jektvik fergekai i Rødøy kommune. Veiens lengde er 5,4&nbsp;km uten fergestrekningen. Fergestrekningen mellom Nordnesøy og Jektvik har en lengde på 35,0&nbsp;km.

Frem til 2019 hadde veien betegnelsen fylkesvei 405 (Nordland).

## Kommuner og knutepunkter

## Referanser

## Eksterne lenker
* 
* Vegvesenets vegkart
Piraí

**Piraí** er en by og kommune i delstaten Rio de Janeiro i sørøstregionen av Brasil. Den grenser til nabokommunene Barra do Piraí, Itaguaí, Mendes, Paracambi, Pinheiral, Rio Claro og Volta Redonda.

## Referanser


## Eksterne lenker
*
Jan August Pahle

**Jan August Pahle** (født 11. oktober 1924 i Kjøpsvik  i Tysfjord, død  7. mai 2014) var en norsk lege. 

Han ble cand.med. i København i 1952, med norsk tilleggsprøve samme år. I 1965 ble han godkjent som spesialist i ortopedisk kirurgi. Pahle kom til Oslo Sanitetsforenings Revmatismesykehus i 1966, og hadde stillingen som overlege fra 1968 til 1993. 

Jan Pahle ble rådgiver i ortopediske spørsmål for Generalintendanten i Den Norske Hæren siden 1970 og utskrevet sanitetsmajor i 1974. Pahle ble konsulent for Forbrukerrådet og Norsk Skoråd, invitert konsulent for fotdeformiteter ved revm. Artritis Svenska Handikapinstitutet, foreleser ved Revmatol- kirurgisk Universitetet i Oslo – Statens Mensendieck skole, Fysioterapiskolen Oslo og Statens Høyskole for Ortopedieteknikk i 1968.

I 1973 stiftet han Norsk forening for revmakirurgi, med formålet om å danne et faglig forum for revmakirurgi for å fremme fagets vitenskapelige og praktiske medisinske utvikling. 

*Overlege Jan A. Pahles forskningslegat* ble opprettet i 1993. Dette legatet deler ut forskningsmidler til arbeid til fremme for tverrfaglig revmatologisk forskning.

## Utmerkelser og orden

* 1986 Ridder 1.klasse St. Olavs Orden  for medisinsk virke.
* 1987 Norske Kvinners Sanitetsforenings æresnål
* 1988 Håkan Brattströms minnemedalje (Svensk Reumakirurgisk Förening) 
* 1990 Fabian Langenskiöld medalje  (Ortopedföreningen i Finland)
* 1991 Finsk Reumatol Selskap, Kauko Vanio pris. 
* 1991 Professor Kauko Vainios minnepris (the finnish Rheumatism Research Fondation).
* Æresmedlem i ”Arbeitkreits für Rheuma- Orthopädie” i Sveits, Østerrike, Vest-Tyskland 1973, -Norsk Ortop. Forening 1991, -Norsk revmatikerforbund 1992 og Assoziation für orthopädische Rheumatologie 1994.

## Publikasjoner
* 1979 Sko for reumatikere.
* 1982 Lærebok i revmakirurgi.
* ”Rheumatoid artrit i nacke och övre extremiteter, reumatkirurgi-  
* 1982 sjukgymnastik och arbetsterapi, Stockholm. (medforf)
* ”Orthopaedic Surgery for Childhood Arthritis, Clinics in    Rheumatic  
* 1978 "Diseases” London (medforf.).
* Historien om kirurgisk behandling av leddgikt, sammen med Jens Teigland  
* 1987 Reumatisme, gamle plager – ny viten” E. Munthe og Ø. Larsen.
* “The Influence of Wrist Position on Finger Deviation in the Rheumatoid  
* 1969 "Hand”
* 1993 Kapittel “Synovectomy of the Shoulder, Arthroplasty of the Shoulder”  New York .
* 1983 Referee for Acta Orth Scand.
* 1986 Scand Journ Rheumatol.
* 61 artikler om revmatologiske emner, artikler om ortopedisk- kirurgiske emner, kapitler i lærebok om tekniske og ortopediske hjelpemidler for funksjonshemmede og lærebok om leddvern.

## Referanser
Stadio Carlo Castellani

**Stadio Carlo Castellani** er et fotballstadion i Empoli i Italia. Stadionet ble bygd og åpnet i 1965. Castellani er hjemmebanen til serie A-klubben Empoli FC, og har en kapasitet på 19 847 tilskuere. Stadionet befinner seg helt nord i Empoli (ca. 50 000 innbyggere), og ligger i en stor, offentlig park. Det er ca. 1,5 kilometer til jernbanestasjonen i Empoli, som ligger sør i byen. Rundt gressmatten er det et tartandekke (stadionet brukes også som friidrettsstadion, som er tilfellet med også mange andre fotballstadioner i Italia), og det gjør at avstanden mellom tribunene og gressmatten er ganske stor.
Sønnik Andersen

**Johan Sønnik Andersen** (født 4. mai 1899 i Ringsaker, død 18. februar 1973) var en norsk forstmann. Som arbeidsinspektør for skogbruket 1937&ndash;1951 utførte han undersøkelser av skogsarbeidernes levevilkår, og skrev lærebøker om skogbruk.  Siden var han byråsjef (1951&ndash;1957) og underdirektør (1957&ndash;1969) i Skogdirektoratet. Hans fotomateriale er en del av samlingene på Norsk Skogmuseum.

## Verker
* *Undersøkelse av skogshytter og skogsarbeidernes levevilkår* (1932)

## Referanser


## Eksterne lenker
*
Axel Collett

**Axel Collett** (1880–1968) var en norsk brukseier og diplomingeniør utdannet i Dresden. Han var medeier og direktør i skogbruk- og trelastfirmaet Firma Albert Collett, en av Norges største grunneiere.

Han tilhørte slekten Collett og var sønn av brukseier Albert Collett og Nanna Høegh. Han var sønnesønn av godseier John Collett, Buskerud hovedgård, og Antoinette Johanne Smith, og oldebarn av høyesterettsdommer Peter Collett, samt av Elias Smith. Han var gift i første ekteskap med Lucie Trozelli Krefting (1896–1988), datter av Rudolf Krefting og Märtha Trozelli. De ble skilt i 1933, og han var gift i andre ekteskap med Valborg Marie Oulie-Hansen (1903–1997).

Han overtok sammen med brødrene Oscar og Johan Collett familiebedriften, Firma Albert Collett, som drev skogbruk og trelastproduksjon, og som faren grunnla i 1871. Firmaet eide på det meste 1,2 millioner dekar jord og skog i Namdalen. I 1905 bygget firmaet Salsbruket Tresliperi, som produserte tremasse for papirindustrien i Europa, og som ble ledet av Axel Collett.

I første ekteskap var han far til Märtha Cathrine («Cath») (f. 1916) gift med grosserer (O. Mustad & Søn) Trygve Kristen Peter Mustad, Brita (Lucie)  (f. 1917) gift med dr.med. Bernhard Paus, (Gurli) Anne (Margrethe) (f. 1918) gift med cand.jur. Vilhelm Paus, brukseier Albert Peter Severin Collett (f. 1921) og Jonas Collett (f. 1928). Han hadde ingen barn i sitt andre ekteskap.

## Aner

## Referanser


## Litteratur
* Einar Hoffstad (red.) (1935). «Collett, Axel». *[[Merkantilt biografisk leksikon]]*. Oslo: Yrkesforlaget. S. 147.
Lampe

**Lampe** er en holder for en lyskilde, særlig en belysningsgjenstand som brukes innendørs til forskjell fra lykt som brukes utendørs. Ordet brukes også om visse typer lyskilder, for eksempel glødelamper og lysdioder, og om radiorør.

Opprinnelig var lamper holdere for brennende lyskilder, men er i dag først og fremst elektriske. 

Gamle former brukte plante- eller dyreoljer som ble sugd opp av en veke som ble tent på. Kjente former var oljelamper og koler, senere parafinlamper. Andre forbrenningsmetoder ga petromax- og gasslamper.

Etter at elektrisiteten ble innført, har *lampe* blitt utvidet til å bety belysningsholdere hvor der brukes en eller flere lyspærer eller lysrør, bortsett fra lamper som fyrlykt, lommelykt og andre. Lampene kan ha ytre glass eller skjerm, henge fra tak, på vegg, stå på bord eller gulv.

## Se også
* Lyskilde
* Lysestake – Lykt – lanterne
* Stearinlys
* Lyspære
* Lysrør

## Eksterne lenker
*
Bülent Ecevit

**Bülent Ecevit** (født 28. mai 1925 i Istanbul, død 5. november 2006 i Ankara) var en tyrkisk politiker som i flere omganger var landets statsminister: I 1974 (under invasjonen av Kypros), 1977, 1978&ndash;79 og 1999&ndash;2002. I Ecevits siste regjeringsperiode inntraff blant annet pågripelsen av PKK-lederen Abdullah Öcalan, og Tyrkia søke om medlemskap i EU. I 2002 ble Ecevit etterfulgt av Abdullah Gül.

## Referanser




## Eksterne lenker
* 
*
Marilyn Cochran

**Marilyn Cochran** (født 7. februar 1950 i Richmond, Vermont) er en tidligere amerikansk alpinist. Hun er søster av olympiavinneren Barbara Ann Cochran og alpinistene Lindy Cochran og Bob Cochran.

I VM 1970 i Val Gardena kom hun på tredjeplass i kombinasjonsøvelsen, bak franske Michèle Jacot og Florence Steurer.

Hun hadde enda større suksess i verdenscupen. I 1969-sesongen vant hun storslalåmcupen sammenlagt. I løpet av karrieren vant hun tre verdenscuprenn; ett i storslalåm og to i slalåm. Hun la opp som aktiv alpinist i mars 1974.

## Verdenscupseire

## Referanser


## Eksterne lenker
*
Peter Østbye

**Peter Østbye** er navnet til flere personer:

*Peter Østbye (filolog) (1855&ndash;1943)
*Peter Østbye (skiprodusent) (1887&ndash;1979)
PID

**Pid** eller **PID** kan referere til:

## Vitenskap og teknologi

* Pakkeidentifikator, et felt i en MPEG transportstrøm-pakke
* Passiv infrarød detektor, en passiv infrarød sensor
* PID-regulator (proporsjonal, integral, derivasjon), type regulator i automatisering
* Prosessidentifikator, et nummer som brukes av mange operativsystemer for å identifisere en prosess

## Organisasjoner

* Police Intelligence Department, en stabsavdeling i singapors politi
* Politisk Intelligence Department, et navn på flere ulike organisasjoner
* *Politieke Inlichtingen Service*, (politisk etteretningsdepartment) tidligere sikkerhetsbyrå i det nederlandske Øst-India

## Annen bruk

* Paul is dead, en urban legende fra 1960 om at Paul McCartney var død
* Prosjektinitieringsdokumentasjon i prosjektledelse
* Positiv ID, en bekreftelse på et måls identitet innen militær bruk
Haakon Ditlef Lowzow

**Haakon Ditlef Lowzow** (født 5. oktober 1854 på Løten, død 12. august 1915 i Kristiania) var en norsk kavalerioffiser og politiker (V). Han var forsvarsminister i Gunnar Knudsens venstreregjering fra 1908 til 1909.

Han ble offiser i 1874, premierløytnant i 1887, rittmester i 1891, oberstløytnant i 1904, og generalmajor og sjef for kavaleriet i 1909. Som ung begynte han et energisk arbeid for utviklingen av det norske forsvaret. Han var dessuten en kjenner av Norges krigshistorie og militære forhold, og skrev tallrike innlegg om forskjellige militære spørsmål i fag- og dagspressen. Størst oppsikt vakte det militærpolitiske programmet han la frem våren 1908 i forordet til Georg Stangs etterlatte brosjyre om «Glommenlinjen».

Den 10. april 1908 trådte Lowzow inn i Gunnar Knudsens første regjering som forsvarsminister, med gjennomførelse av en ny hærordning som arbeidsprogram. Forslaget hans møtte imidlertid stor motstand og ble sterkt endret under Stortingets behandling. Han gikk av som statsråd 20. august 1909.

Han var sønn av oberst og kommandant på Kongsvinger festning Christopher Frederik von Lowzow og hustru Magdalene Laura Marie Wulff, og sønnesønn av generalmajor Ditlef Frederik von Lowzow.

## Bibliografi
* *Minder fra Norges krige* (1896)
* *Norges Forsvar* (1897)
* *Grænseforterne* (1905)

## Referanser


## Eksterne lenker
* 
* 
*
Dag (andre betydninger)

**Dag** kan referere til:

* Dag, en av flere ulike enheter for å måle tid
* Dag (navn) &ndash; et mannsnavn
* Dag (mytologi) &ndash; en gud i norrøn mytologi
* Dekagram, 10 gram
*Dag (TV-serie) – TV-Serie med Atle Antonsen i hovedrollen som Dag
*Rettet asyklisk graf (engelsk: *directed acyclic graph*, *DAG* eller *dag*), en type graf brukt innen matematikk og informatikk
## Se også
* Dagen (andre betydninger)
Cristiano Doni

**Cristiano Doni** (født 1. april 1973 i Roma, Italia) er en italiensk fotballspiller som spiller på midtbanen for det italienske Serie A-laget Atalanta BC. Doni var med i s VM-tropp i 2002. Han debuterte på landslaget mot  20. november 2001.

Donis første kamp i Serie A var for Brescia Calcio mot Inter 31. august 1997.

## Klubbhistorikk
* Modena (*[[1991]]&ndash;[[1992|92]], [[serie B]], ingen kamper*)
* Rimini (*1992&ndash;[[1993|93]], [[serie C2]]*)
* Pistoiese (*1993&ndash;[[1994|94]], [[serie C1]]*)
* Bologna (*1994&ndash;[[1996|96]], serie C1, serie B*)
* Brescia (*1996&ndash;[[1998|98]], serie B, [[serie A]]*)
* Atalanta (*1998&ndash;[[2003]], serie B, serie A*)
* Sampdoria (*2003&ndash;[[2005|05]], serie A*)
* Mallorca (*2005&ndash;[[2006|06]], [[La Liga]]*)
* Atalanta (*2006&ndash;, serie A*)
## Referanser


## Eksterne lenker
*
Dag (navn)

**Dag** er et mannsnavn med opprinnelse i det norrøne ordet *dagr* som betyr «dag». Navnet er et av de eldste kjente norrøne navn  og ble opprinnelig brukt i sammensatte navn basert på *dagr* eller guden Dag.

Den norrøne formen av navnet var *Dagr*, mens den gammelsvenske og gammeldanske formen av navnet var *Dagh*, og dette ble også brukt som binavn.

## Utbredelse
Det er kun tre kjente nordiske runeinskripsjoner med navnet fra vikingtiden, og navnet var derfor sannsynligvis ikke blant de vanligste mannsnavnene i Norden i vikingtiden.

Navnet *Dag* var vanlig i Norge fra 1940- til 1980-årene og hadde en popularitetstopp med 1,1 % i 1961.

|}

## Kjente personer med navnet
Personene i listen er ordnet kronologisk etter fødselsår.
* Dag Hammarskjöld (1905–1961), svensk diplomat og tidligere generalsekretær i FN
* Dag Arneson (f. 1941), norsk TV-personlighet og hageentusiast
* Dag Solstad (1941–2025), norsk forfatter
* Dag Frøland (1945–2010), norsk revyartist
* Dag Fornæss (f. 1948), norsk skøyteløper
* Dag Ove Johansen (f. 1950), norsk forfatter
* Dag Spantell (1950–2025), norsk artist
* Dag Vågsås (f. 1954), norsk skuespiller
* Dag Otto Lauritzen (f. 1956), norsk sykkelrytter
* Dag Terje Andersen (f. 1957), norsk politiker
* Dag Bredvei (f. 1958), norsk NRK-journalist
* Dag Ingebrigtsen (f. 1958), norsk musiker
* Dag Erik Pedersen, (1959–2024), norsk syklist og journalist
* Dag Røttereng (f. 1962), norsk naturfotograf
* Dag Ekelberg (f. 1968), norsk organisasjonsleder
* Dag Bjørndalen (f. 1970), norsk skiskytter

## Varianter av navnet
En rekke mer eller mindre vanlige navn har Dag som førsteledd.
* Mannsnavn: Dagbjørn, Dagfin, Dagfinn, Dagfred, Dagmund, Dagnar, Dagnor, Dagoberto
* Kvinnenavn: Dagbjørg, Dagbjørt, Dagfrid, Dagfryd, Dagheid, Daghild, Dagmar, Dagmara, Dagne, Dagny, Dagrun, Dagrund, Dagrunn, Dagunn, Dagveig
Vanlige kombinasjoner av Dag og andre navn er: Dag Erik, Dag Arne og Dag Olav.

## Referanser


## Eksterne lenker
*
Ham

**Ham** eller **HAM** kan sikte til:

* Ham (belgisk kommune)
* Ham (Libanon)
* Ham (sønn av Noa), se Ham (bibelsk person)
* Ham (sjimpanse)
* Ham (hudlag), det ytterste hudlaget som skiftes hos mange dyr, som insekter, amfibier og krypdyr.
* Ham er objektsform av det personlige pronomenet «Han».
DAB (andre betydninger)

**Dab** eller **DAB** kan vise til:

* Digital Audio Broadcasting
* Dansk Automobil Byggeri
* Dansk Almennyttigt Boligselskab
* Afghanistans bank (Da Afghanistan Bank)
* Deutsch-Asiatische Bank
* Dortmunder Actien-Brauerei
* Daytona Beach International Airport
* Dab (dans)
Brushytten

**Brushytten**, som ligger på Midtfjellet ved foten av Blåmanen  i Bergen, ble bygget i 1931 av Georg Nilsen, – med god hjelp fra Hansa bryggeri. I september 2007 ble den revet og en ny hytte oppført.

## Historie
Det var bryggeriet som engasjerte Fløien Folkerestaurants arkitekt, Einar Oscar Schou til å tegne salgsboden. For en stor del bergensere er Brushytten forbundet med den salgsboden som ligger ved foten av Rundemansveien. Den ble snart et populært turmål ikke minst for familier på søndagstur.

Under den andre verdenskrig ble hytten brukt av personer som søkte dekning i den. De første nettene etter 9. april 1940 søkte sytti personer ly her, deriblant to babyer som sov i hver sin pose på salgsdisken.

I 1951 overlot Georg Nilsen av helsemessige grunner Brushytten til datteren Ingrid Margrethe Foss. Hun og ektemannen Fritz drev hytten frem til 1979.

Brushytten ble kjøpt av Skanseguttenes Forening 1. mai 1980, etter initiativ av daværende skansesjef Jan Skulstad. Den har siden da vært drevet av Skansens Bataljon sammen med Skanseguttenes forening.

Den gamle brushytten var i en dårlig forfatning og en ønsket å bygge en ny. Derfor ble den gamle hytten revet i september 2007.

18. mai 2008 ble en nybygget brushytte innviet. Den nye hytten inneholder oppholdsrom med serveringsdisk, et offentlig toalett og stellerom. Bygget er tegnet av arkitektfirmaet Tippetue.

## Referanser


## Eksterne lenker
* Brushytten
*  - *Viser Brushyttens beliggenhet*
Nicola Ventola

**Nicola Ventola** (født 24. mai 1978 i Grumo Appula i provinsen Bari) er en italiensk fotballspiller som spiller for Torino.

Nicola Ventola begynte sin karriere i 1994 som juniorspiller i Bari før han signerte for Inter i 1998. Her viste han frem sitt potensial som spiss med scoring mot Manchester United. Ett år senere ble han lånt ut til Bologna og senere Atalanta på grunn av Christian Vieris ankomst til Inter. I 2001 returnerte Ventola til Inter, men på grunn av skader ble han ikke tatt ut til førstelaget. Han ble lånt ut på nytt i 2003, men denne gangen til Siena. I 2004 ble han hentet til Crystal Palace på en ett års låneavtale. På grunn av skade fikk han bare en håndfull med kamper, og ett mål mot Southampton. I juli 2005 signerte Ventola for Atalanta igjen.

Før 2007&ndash;2008-sesongen gikk Ventola til Torino fra Atalanta.

Ventola har spilt for Italias U-21-lag.

## Referanser


## Eksterne lenker
*